CELEX: 62020TN0425
Language: el
Date: 2020-07-03 00:00:00
Title: Υπόθεση T-425/20: Προσφυγή-αγωγή της 3ης Ιουλίου 2020 — KU κατά ΕΥΕΔ

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/43
            
         
      Προσφυγή-αγωγή της 3ης Ιουλίου 2020 — KU κατά ΕΥΕΔ
      (Υπόθεση T-425/20)
      (2020/C 297/56)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: KU (εκπρόσωπος: R. Wardyn, δικηγόρος)
      
         Καθής-εναγομένη: Ευρωπαϊκή Υπηρεσία Εξωτερικής Δράσης (ΕΥΕΔ)
      
         Αιτήματα
      
      Η προσφεύγουσα-ενάγουσα (στο εξής: προσφεύγουσα) ζητεί από το Γενικό Δικαστήριο:
      
                  —
               
               
                  να ακυρώσει την απόφαση της ΕΥΕΔ της 17ης Σεπτεμβρίου 2019 με την οποία απορρίφθηκε η αίτηση αρωγής που υπέβαλε·
               
            
                  —
               
               
                  να ακυρώσει την απόφαση της 3ης Απριλίου 2020 με την οποία απορρίφθηκε η ένσταση που υπέβαλε βάσει του άρθρου 90, παράγραφος 2, του ΚΥΚ·
               
            
                  —
               
               
                  να υποχρεώσει την καθής-εναγόμενη (στο εξής: καθής) να καταβάλει 15 000 ευρώ ως δίκαιη αποζημίωση για την παρενόχληση την οποία υπέστη·
               
            
                  —
               
               
                  να καταδικάσει την καθής στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της (στο εξής: προσφυγή), η προσφεύγουσα προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ανεπαρκής αιτιολογία και μη εξέταση των αποδεικτικών στοιχείων.
                  
                              —
                           
                           
                              Η προσφεύγουσα υποστηρίζει ότι οι αποφάσεις της ΕΥΕΔ της 17ης Σεπτεμβρίου 2019 και της 3ης Απριλίου 2020 δεν είναι επαρκώς αιτιολογημένες, πράγμα που αντιβαίνει στην υποχρέωση της Διοίκησης να αιτιολογεί τις αποφάσεις της (άρθρο 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης και άρθρο 18 του Ευρωπαϊκού Κώδικα Ορθής Διοικητικής Συμπεριφοράς).
                           
                        
            
                  2.
               
               
                  Με τον δεύτερο λόγο ακυρώσεως προβάλλεται νομικό σφάλμα: παράβαση του άρθρου 12α του ΚΥΚ.
                  
                              —
                           
                           
                              Η ΕΥΕΔ παρέβη το άρθρο 12α του ΚΥΚ καθόσον αρνήθηκε να κρίνει ότι η περιγραφόμενη στην αίτηση αρωγής συμπεριφορά του X συνιστούσε ψυχολογική παρενόχληση κατά την έννοια του άρθρου αυτού.
                           
                        
            
                  3.
               
               
                  Με τον τρίτο λόγο ακυρώσεως προβάλλεται πρόδηλο σφάλμα εκτιμήσεως.
                  
                              —
                           
                           
                              Η ΕΥΕΔ υπέπεσε σε πρόδηλο σφάλμα εκτιμήσεως καθόσον αρνήθηκε να κρίνει ότι η περιγραφόμενη στην αίτηση αρωγής συμπεριφορά του X συνιστούσε ψυχολογική παρενόχληση.
                           
                        
            
                  4.
               
               
                  Με τον τέταρτο λόγο ακυρώσεως προβάλλεται αθέτηση του καθήκοντος αρωγής: παράβαση του άρθρου 24 του ΚΥΚ.
                  
                              —
                           
                           
                              Η προσφεύγουσα υποστηρίζει ότι διάστημα υπερβαίνον τους δεκαέξι μήνες δεν συνιστά εύλογη διάρκεια για μία έρευνα και ότι η ΕΥΕΔ, από κοινού με την Υπηρεσία Ερευνών και Πειθαρχικών Κυρώσεων της Επιτροπής (IDOC), παραβίασαν την αρχή της τηρήσεως εύλογης προθεσμίας και αθέτησαν το καθήκον τους να επιληφθούν άμεσα, παραβαίνοντας, κατ’ αυτόν τον τρόπο, το άρθρο 24 του ΚΥΚ.